Estela de Aristión

A Estela de Aristión é unha escultura grega que data do -510. Creouna o escultor Aristocles de Sición con mármore do Pentélico e amosa restos de policromía. Atopárona en Velanideza, preto de Maratón, na Ática, en 1839Kaltsas (2002), p. 70.

 Descrición 
miniatura| Detalle da estela. En 2006, foi reconstruída por Vinzenz Brinkmann e Ulrike Koch-Brinkmann.|esquerdaA Estela de Aristión ou Estela de Maratón é unha estela funeraria que hoxe se atopa no Museo Arqueolóxico Nacional de Atenas (NAMA, inventario núm. 29) e que data do ano -510. A obra é unha das mellores esculturas da Grecia tardoarcaica. Está tallada en mármore do Pentélico e mide 2,02 m de altura. Atopárona coa base de 0,24 m de altura. Fáltalle a parte superior da cabeza e o casco ático. Na parte superior da base hai unha inscrición, que indica o nome do defunto en xenitivo: Ἀριστίονος, Aristíonos, que significa "de Aristión"Inscriptiones Graecae (IG) I³ 1256; Imaxe da inscrición..

"Tanto as proporcións como a pose lembran os curos do final da escultura arcaica". Aristión aparece representado como un hoplita barbudo de perfil, mirando cara á dereita. Vai vestido cun quitón sobre o que leva unha armadura. Esta está decorada con motivos xeométricos en forma de zigzag e grecas, mentres que no ombreiro leva a imaxe dunha estrela. O personaxe leva casco na cabeza e protectores nas pernas. Na man esquerda sostén unha lanza, e a dereita esténdese ao longo do corpo. Os restos de pintura conservados indican que estaba pintada de vermello, amarelo e azul.  Esta estela é un dos últimos exemplos da escultura arcaica atenienseRichter (1984), p. 87.

Sabíase que o escultor Aristocles de Sición tiña a súa firma nalgunhas bases, pero a súa única obra famosa é esta estela}}.
 Notas 

 Véxase tamén 

 Bibliografía 




Categoría:Estelas
Categoría:Escultura da Grecia antiga